

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, БањаЛука, тел: 051/360-221, факс: 051/360-224**

**www.sukobinteresa-rs.org, E-mail: kontakt@sukobinteresa-rs.org**

Број: 02-323-С/21-1, О.С.

Датум: 26.04.2021. године

**М. Ј.**

**ПРЕДМЕТ: Мишљење, доставља се.-**

М. Ј., обратио се Републичкој комисији за утврђивање сукоба интереса у органима власти Републике Српске (у даљем тексту: Комисија) ради добијања мишљења да ли постоји сукоб интереса уколико је супруг тренутне одборнице в.д. начелник Одјељења за општу управу, а његова супруга одборник у Скупштини општине.

Републичка комисија за утврђивање сукоба интереса у органима власти Републике Српске, у складу са чланом 16. Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14) на сједници одржаној 26.04.2021. године дала је сљедеће:

**М И Ш Љ Е Њ Е**

Сходно члану 4. тачка а) алинеја трећа Закона о спречавању сукоба интереса у органима власти Републике Српске („Службени гласник Републике Српске“, број: 73/08, 52/14), одборник у јединици локалне самоуправе је функционер на којег се односе одредбе Закона о спречавању сукоба интереса у органима власти Републике Српске.

Међутим, Законом о спречавању сукоба интереса у органима власти Републике Српске није прописано да је сукоб интереса уколико супруг одборнице у јединици локалне самоуправе обавља функцију в.д. начелника Одјељења за општу управу.

Чланом 49. Закона о службеницима и намјештеницима у органима јединице локалне самоуправе је прописано да су руководећа радна мјеста, у смислу овог закона, радно мјесто секретара скупштине и начелника одјељења. Међутим, ни овим законом није предвиђено да напријед наведена ситуација доводи до сукоба интереса.

ПРЕДСЈЕДНИЦА КОМИСИЈЕ

Oбренка Слијепчевић

Доставити:

1.М. Ј.

2.У спис предмета

3.а/а